(1914) .] onmatelike mede bevlect in die werelt Ende nae dit quamen die duvelen mit eynen ghedruys ende grepen dese ziel Dit voerseide dier verslant dese ziel ende loesdesse int stinckende water Ende want wi die tormenten voer hebben ghenoempt so en willen wijse nu hi niet herseggen Ende alsi gekindert hadde die serpenten ende die ghefenijnde dieren / so quaem by hoer die gheest der guedertie \ renheit ende troestese mit sueten woerden Coempt , seide hi , mijne liefste vrindinne , ghi en solt dit nommeer doeghen Ende gheruerdese ende si ghenas Ende hi hiet hoer datsi hom volgede Si ghingen / ende dziel en wist niet werwaert ende also wi voerseiden en had si gheyn liecht dan die claerheit vanden engel Si ginghen eynen verveerliken wech ende eynen wrederen dan eynighen te voren Het was eyn eyslich wech ende alse vander hoecheit van eynen herden groten berghe alteynen neder te gane Ende so si seere neder ginghen so die ziel meer der ghenaden hoepte Dese pijnre het Vulcanus mit sijnre smyssen .viijde .